Kim Stanley

**Kim Stanley** (født **Patricia Reid** 11. februar 1925 i Tularosa i New Mexico, død 20. august 2001 i Santa Fe i New Mexico) var en amerikansk skuespillerinne, primært i fjernsyn og i teater, men med noen sporadiske filmopptredner.

Hun startet som skuespillerkarriere i teatret, og etterhvert deltok hun i Actors Studio i New York City i New York. Hun mottok i 1952 prisen Theatre World Award for hennes rolle i *[[Horton Foote|The Chase]]* (1952), samt hadde hovedroller i Broadway-oppsetningen av *[[Picnic (skuespill)|Picnic]]* (1953) og *[[Buss stopp (skuespill)|Bus Stop]]* (1955). Stanley ble nominert til Tony Award for Best Actress in a Play for hennes roller i *[[A Touch of the Poet]]* (1959) og *[[A Far Country]]* (1962).

På 1950-tallet var Stanley en produktiv skuespiller på fjernsyn, og gikk senere videre til spillefilmen, med godt mottatte opptredner i filmen *[[Gudinnen (film)|Gudinnen]]* (1959). Hun hadde en ikke kreditert stemmerolle i *[[Drep ikke en sangfugl (film)|Drep ikke en sangfugl]]* (1962), og hadde hovedrolle i *[[Séance on a Wet Afternoon]]* (1964), som hun vant New York Film Critics Circle Award for Best Actress for og ble nominert til Oscar for beste kvinnelige hovedrolle for. Hun var mindre aktiv i resten av sin karriere. To av hennes senere filmsuksesser var som moren til Frances Farmer i *[[Frances]]* (1982), som resulterte i en nominasjon for Oscar for beste kvinnelige birolle, og som Pancho Barnes i *[[The Right Stuff]]* (1983). Hun mottok en Primetime Emmy Award for Outstanding Supporting Actress – Miniseries or a Movie for hennes rolletokning av Big Mama i fjernsynsversjonen av *[[Cat on a Hot Tin Roof (1984 film)|Cat on a Hot Tin Roof]]* i 1985. Det samme året ble Kim Stanley innlemmet i American Theatre Hall of Fame.

## Tidlig liv
Hun ble født i Tularosa i New Mexico som datter av Ann (*født* Miller), en interiørdekoratør, og J. T. Reid, en professor i filosofi og utdanning ved University of New Mexico som ligger  i Albuquerque. Hennes far var av irsk-skotsk opphav som ble født og vokste opp i Texas, hvor han traff hennes mor som var av tysk-engelsk opphav. Hun hadde tre brødre (Howard Clinton Reid, en psykiater; Kenneth Reid, som omkom under pilottrening under den andre verdenskrig og Justin Truman Reid, en advokat) og en halvsøster (Carol Ann Reid). Hun studerte drama som hovedfag ved University of New Mexico, og studerte senere ved Pasadena Playhouse. Hun tok sin mormors etternavn som hennes kunstnernavn.

## Karriere

### Teater
Stanley var en fremgangsrik Broadway-skuespillerinne med kun noen får filmroller. Hun ble anerkjent av *[[The New York Times]]*-kritikeren Brooks Atkinson for hennes tidlige tolkninger. Hun ble etterhvert med i Actors Studio hvor hun studerte under ledelse av Elia Kazan, Lee Strasberg og Vivian Nathan. Hun mottok i 1952 Theatre World Award for hennes tolkning av Anna Reeves i *[[Horton Foote|The Chase]]*, og hadde hovedroller i slike Broadway-suksesser som *[[Picnic (play)|Picnic]]* (1953), i rollen som Millie Owens og *[[Bus Stop (play)|Bus Stop]]* (1955), i rollen som Cherie.

Hun ble nominert for Tony Award i 1959 for beste skuespillerinne i et skuespill for *[[A Touch of the Poet]]* og 1962 Tonyen for beste skuespillerinne i et skuespill for hennes tolkning av Elizabeth von Ritter i Henry Denkers *[[A Far Country]]*. Stanley tolket også rollen «katten» Maggie *[[Katt på hett blikktak]]* i den opprinnelige London-produksjonen av skuespillet.

### Fjernsyn
Stanley var en kvinnelig hovedrolleinnehaver av direktesente fjernsynsdramaer, som blomstret i New York City på 1950-tallet. Blant hennes mange roller var Wilma, en starstruck 15 år gammel jente fra Gulfkysten i Texas i Horton Footes *A Young Lady of Property*, som ble sendt i *[[The Philco Television Playhouse|The Philco-Goodyear Television Playhouse]]* den 5. april 1953. Hun tolket Masha i London-oppføringen av Actors Studio-produksjonen av Anton Tsjekhovs skuespill *[[Tre søstre]]* (*The Three Sisters*).

### Film
Hennes første film var *[[Gudinnen (film)|Gudinnen]]* (1958) hvor hun spilte en tragisk filmstjerne. Hun hadde hovedrollen i *[[Séance on a Wet Afternoon]]* (1964) som resulterte i at hun ble nominert til og vant National Board of Review Award for beste skuespillerinne og New York Film Critics Circle Award for beste skuespillerinne, samt at hun ble nominert til Oscar for beste kvinnelige hovedrolle og British Academy Film Awards for beste skuespillerinne i en ledende rolle.

En filmet versjon av den Strasberg-regisserte forestillingen *[[Tre søstre|Three Sisters]]* (1966) åpnet med Stanley i en gjentokning av hennes rolle som Masha, og dette er den eneste gangen man kan se henne opptre på film sammen med Geraldine Page, Sandy Dennis, Shelley Winters  og andre velkjente navn fra Actors Studio. Hun ble nominert for en Oscar for beste kvinnelige birolle og en Golden Globe for beste skuespillerinne i en birolle - spillefilm for hennes tolkning av Frances Farmers kontrollerende mor i filmen *[[Frances]]* (1982). Hun tolket også luftfartspioneren og stuntpiloten Pancho Barnes i *[[The Right Stuff]]* (1983). Stanley var den ikke krediterte fortelleren i dramafilen *[[Drep ikke en sangfugl (film)|Drep ikke en sangfugl]]* (1962). Som forteller representerte hun rollen Jean Louise Finch («Scout») som voksen. Mary Badham tolket Scout som barn i spillefilmen.

Hun mottok en Emmy-pris for enestående singelprestasjon av en skuespillerinne i en ledende rolle for hennes rolletolkning i episoden «A Cardinal Act of Mercy» (1963) av fjernsynsserien *[[Ben Casey]]* (1961–1966), samt en Emmy-pris for enestående skuespillerinne i en birolle i en miniserie eller spesial for hennes rolletolkning i 1984 TV-filmatiseringen av Tennessee Williams' sørstats melodrama *[[Katt på hett blikktak]]*, denne gang i rollen som Big Mama.

## Personlige liv
Stanley var gift fire ganger, først med Bruce Hall (1945–1946), deretter Curt Conway (1949–1956), så Alfred Ryder (1958–1964) og til slutt Joseph Siegel (1964–1967). Alle de fire ekteskapene endte i skilsmisse.

Hun hadde tilsammen tre barn, hvorav ett med Curt Conway, ett med Brooks Clift (bror av Montgomery Clift) mens hun var gift med Conway og ett med Alfred Ryder (Laurie). I løpet av hennes ekteskap med Ryder konverterte Stanley til jødedommen.

## Død
Stanley døde av livmorkreft i et aldershjem i Santa Fe i New Mexico i en alder av 76. Biografien *Female Brando: the Legend of Kim Stanley* (2006), av Jon Krampner, ble utgitt på Back Stage Books, en del av Watson-Guptill.

## Teaterforestillinger
En utvalgt liste over teaterforestillinger:

## Filmografi

### Film

### Fjernsyn
 

## Referanser




## Eksterne lenker
* 
*